Diari Oficial de la Generalitat Valenciana


Sumari del DOGV 8124, del 11-09-2017 (2017/7829)

ORDRE 24/2017, de 31 d'agost, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es declaren 4 microreserves de flora en la província d'Alacant.
------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2017/08/31/24/dof/vci/html**

### Dades del document

Número de DOGV
:   8124

Data del DOGV
:   11-09-2017

Secció del DOGV
:   I. DISPOSICIONS GENERALS

Número del document
:   2017/7829


Data del document
:   31-08-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Orxa, l'
    * Torrevieja
    * Camp de Mirra, el
    * reserva natural
    * protecció de la flora
    * legislació
    * espècie protegida

ORDRE 24/2017, de 31 d'agost, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es declaren 4 microreserves de flora en la província d'Alacant. [2017/7829]  
PREÀMBUL  
  
La matèria relativa als espais naturals protegits es troba estretament connectada amb altres matèries de competència autonòmica, com ara les forests i aprofitaments forestals (article 148.1.8é de la Constitució Espanyola -d'ara en avant, CE-), l'ordenació del territori i urbanisme (art. 148.1.3r CE), i la gestió sobre el medi ambient (art. 148.1.9é CE). D'acord amb el marc competencial establit en la Constitució, l'Estatut d'Autonomia de la Comunitat Valenciana, en l'article 49.10 reconeix a la Generalitat competència exclusiva en les matèries d'espais naturals protegits, d'acord amb el que disposa l'article 149.1.23é de la Constitució.  
En exercici de les referides competències es va aprovar la Llei 11/1994, de 27 de desembre, d'espais naturals protegits de la Comunitat Valenciana, en la qual es configuren diferents categories de protecció.  
Més tard i en l'àmbit de la regulació esmentada es va aprovar el Decret 218/1994, de 17 d'octubre, del Govern Valencià, pel qual es crea la figura de protecció d'espècies silvestres denominada microreserva vegetal (DOGV 2379, 03.11.1994), es van definir les microreserves vegetals. Posteriorment la seua denominació va passar a ser «microreserva de flora» per mitjà del Decret 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçades i es regulen mesures addicionals de conservació (DOCV 6021, 26.05.2009).  
L'Ajuntament de Torrevieja ha sol·licitat la declaració d'una microreserva de flora en el paratge de Cap Cervera a causa de la presència de l'esteperola cap de gat (Helianthemum caput-felis), planta protegida inclosa en la categoria de Vulnerable en el Catàleg Espanyol d'Espècies Amenaçades i en el Catàleg Valencià d'Espècies de Flora Amenaçades, així com en l'annex II de la Directiva 92 43/CEE/.  
D'altra banda, s'han localitzat parcel·les idònies per a ser declarades com a microreserves en què hi ha poblacions notables dels tàxons Thymus richardii subsp. vigoi, Lupinus mariae-josephae i Callipeltis cucullaria, inclosos en el Catàleg Valencià d'Espècies de Flora Amenaçades en la categoria de Vulnerables.  
La present ordre està justificada per una raó d'interés general (la protecció del patrimoni natural vegetal de la Comunitat Valenciana), es basa en una identificació clara dels fins perseguits (declarar una nova microreserva), és l'instrument més adequat per a aconseguir aquests fins, conté la regulació imprescindible per a atendre la necessitat a cobrir i no hi ha altres mesures menys restrictives de drets o que imposen menys obligacions. Així mateix, s'adapta als principis de necessitat, eficàcia, proporcionalitat, seguretat jurídica i transparència.  
  
Durant la tramitació d'aquesta ordre s'ha observat el que disposa l'article 43 de la Llei 5/1983, del Consell, en la redacció que en fa la Llei 12/2007, de 20 de març, de la Generalitat, l'article 5.2 del Decret 218/1994 i la seua modificació per la disposició final 1.e del Decret 70/2009, i totes les microreserves que es declaren compleixen els requisits exigits en l'article tercer del Decret 218/1994. Igualment la tramitació s'ha ajustat al que disposa el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat i s'ha obtingut informe de l'Advocacia de la Generalitat.  
  
Per tot això, a proposta de la Direcció General de Medi Natural i d'Avaluació Ambiental i en virtut de les facultats que em confereix l'article 28 de la Llei 5/1983, de 30 de desembre, del Consell, el Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, així com de conformitat amb allò que disposa el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural modificat pel Decret 80/2016, d'1 de juliol, del Consell, conforme amb el Consell Jurídic Consultiu de la Comunitat Valenciana i fent ús de les facultats que tinc atribuïdes,  
  
  
  
ORDENE  
  
Article 1. Objecte  
Amb la finalitat de protegir i garantir un adequat estudi i seguiment científic de les espècies i grups vegetals es declaren les següents microreserves de flora:  
- Barranc de la Parra (l'Orxa)  
- Cabo Cervera (Torrevieja)  
- Pla del Tramussar (el Camp de Mirra)  
- Racó Ample (el Camp de Mirra)  
Aquestes microreserves queden definides en l'annex I, on s'especifiquen els termes següents:  
- Denominació  
- Límits  
- Superfície projectada, mesura en hectàrees  
- Terme municipal  
- Titularitat del terreny  
- Espècies i unitats de vegetació que són objecte prioritari de conservació. Per a les unitats de vegetació s'especifica el corresponent Codi Natura 2000 de la Directiva 97/62/CEE i del Reial decret 1.193/1998, de 12 de juny (BOE 151, 25.06.1998). Els codis amb asterisc identifiquen tipus d'hàbitats prioritaris en l'àmbit de la Unió Europea.  
  
- Pla de gestió, actuacions de conservació i limitacions d'ús.  
  
b) En l'annex II s'inclouen mapes d'ubicació i de delimitació de les microreserves que es declaren.  
  
Article 2. Elements exclosos de les microreserves  
Sense perjuí del que disposa el Decret 218/1994 no es consideraran com a part de les microreserves, les pistes forestals o carreteres i les construccions preexistents dins dels límits establits per a cada una d'elles.  
  
Article 3. Senyalització  
D'acord amb l'Ordre de 7 de desembre de 1995, de la Conselleria d'Agricultura i Medi Ambient, per la qual es regula la senyalització de les microreserves de flora (DOGV 2658, 02.01.1995), i la seua modificació parcial per mitjà del Decret 70/2009, de 22 de maig, del Consell, es procedirà a la instal·lació dels corresponents senyals i elements d'indicació de límits.  
  
Article 4. Plans de gestió  
De conformitat amb el que disposa el Decret 218/1994, la conservació de la microreserva comportarà l'execució de les actuacions indicades en els plans de gestió, dins de les possibilitats que permeten les lleis anuals de pressupostos generals de la Generalitat. Igualment, per a la seua adequada conservació i gestió, s'estableixen, en els plans de gestió, limitacions d'ús.  
  
Article 5. Compatibilitat amb l'activitat cinegètica  
Sense perjuí d'allò que disposa el Decret 218/1994 i d'acord amb el seu article 4.2, l'existència de la microreserva no implica prohibició per a l'exercici de la caça.  
  
Article 6. Prohibicions generals  
Sense perjuí de les prohibicions que s'estableixen en el Decret 218/1994 i per a evitar el trepig generalitzat de les microreserves, que podria perjudicar el normal desenvolupament de les poblacions de plantes rares, endèmiques o amenaçades, queda prohibit eixir-se'n de les sendes o camins existents. Atés el paper substancial que els invertebrats i els fongs juguen a l'hora d'assegurar el correcte funcionalisme de les microreserves, queda prohibida la seua captura o recol·lecció. Es podran autoritzar excepcions a aquestes prohibicions generals amb fins educatius, científics o conservacionistes.  
Article 7. Titularitat de la gestió  
Correspon la gestió d'aquestes microreserves a la Direcció Territorial d'Alacant de la Conselleria competent en matèria de medi ambient. Igualment, correspon a la Direcció Territorial concedir les autoritzacions corresponents per a exercici d'activitats educatives, científiques i conservacionistes a desenvolupar en les microreserves, o per a l'alçament excepcional de prohibicions establides en aquesta ordre. En el cas que es tracte de peticions d'activitats per a unes quantes zones entre les quals estiga inclosa la microreserva, i que afecten dos o més províncies, correspondrà concedir les autoritzacions a la direcció general competent en matèria de protecció de flora silvestre.  
  
  
  
DISPOSICIÓ ADDICIONAL  
  
Única. De la incidència pressupostària  
L'aplicació i desplegament d'aquesta ordre no tindrà cap incidència en la dotació dels capítols de despesa assignats a la Generalitat i, en tot cas, haurà de ser atesa amb els seus mitjans personals i materials.  
  
  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de ser publicada en el Diari Oficial de la Generalitat Valenciana.  
  
València, 31 d'agost de 2017  
  
La consellera d'Agricultura, Medi Ambient,  
Canvi Climàtic i Desenvolupament Rural,  
ELENA CEBRIÁN CALVO  
  
  
ANNEX I  
Definició de les microreserves  
  
Microreserva: Barranc de la Parra  
Límits: la microreserva queda delimitada pel polígon els vèrtexs del qual tenen les següents coordenades (UTM, fus 30, dàtum ETRS89):  
  
  
Vèrtex X Y  
1 361045 4305032  
2 776597 4305075  
3 467914 4305209  
4 681597 4305337  
5 717065 4305481  
6 694960 4305372  
7 966958 4305357  
8 946012 4305292  
9 873305 4305222  
73 620157 4305181  
96 369347 4305119  
47 701550 4305053  
51 130026 4305008  
  
  
Superfície projectada: 11,73 hectàrees.  
Terme municipal: l'Orxa.  
Titularitat: forest de l'Ajuntament de l'Orxa AL-3057, número 58 del Catàleg de Forests d'Utilitat Pública, Azafor.  
Espècies prioritàries: Thymus richardii subsp. vigoi  
Unitats de vegetació prioritàries:  
Matolls termomediterranis i preestèpics, Helianthemo rotundifolii - Thymetum piperellae (Codi Natura 2000: 5330).  
Zones subestèpiques de gramínies i anuals del Thero - Brachypodion, Teucrio-Brachypodietum retusi (Codi Natura 2000: 6220\*).  
Pla de gestió  
Actuacions de conservació:  
Establiment de cartell informatiu amb recomanacions.  
Recol·lecció periòdica de llavors de Thymus richardii subsp. vigoi i depòsit en banc de germoplasma.  
Georeferenciació i cens de Thymus richardii subsp. vigoi.  
En cas d'observar-se que l'evolució del pastiu-matoll afecte negativament el creixement dels exemplars de Thymus richardii subsp. vigoi, es procedirà al seu control per mitjà de desbrossament selectiu manual.  
  
Limitacions d'ús:  
- Queda prohibida la realització d'aprofitaments fusters.  
- No podran realitzar-se aclarides o labors silvícoles dins de la microreserva, llevat dels casos següents:  
a) Els indicats en l'anterior apartat d'actuacions de conservació.  
  
b) Programació de tasques de naturalització i recuperació dels matolls característics de la zona, amb eliminació selectiva i progressiva dels peus menys desenvolupats dels pins, evitant l'alteració del perfil del sòl i del matoll ja consolidat.  
c) Extraccions per motius fitosanitaris o per a evitar danys per caiguda sobre les persones o les poblacions d'espècies protegides o amenaçades.  
d) Aclariments de la pineda postincendi, en el cas que la zona patisca incendis forestals. Aquestes aclarides hauran de constar d'un programa específic multianual.  
- En el cas que es dissenyen o realitzen als voltants aclarides de vegetació o altres mesures de reducció de la combustibilitat, es respectarà un radi mínim de 100 metres al voltant del perímetre de la microreserva dins de la forest d'utilitat pública, en què les activitats esmentades estiguen sensiblement atenuades.  
  
Microreserva: Cabo Cervera  
Límits: la microreserva queda formada per dos polígons els vèrtexs dels quals tenen les següents coordenades (UTM, fus 30, dàtum ETRS89):  
  
Polígon Torre del Moro  
  
Vèrtex X Y  
1 063877 4208504  
2 629129 4208507  
3 825164 4208509  
4 894810 4208511  
5 561259 4208516  
6 218900 4208518  
7 613826 4208520  
8 073866 4208522  
9 884084 4208523  
92 710981 4208524  
96 506223 4208526  
19 464043 4208527  
17 105621 4208527  
07 229254 4208528  
80 056847 4208530  
72 470038 4208535  
71 738545 4208542  
32 022244 4208545  
77 928281 4208547  
97 973414 4208549  
79 725115 4208550  
30 847737 4208549  
50 216886 4208549  
07 080161 4208548  
14 569259 4208546  
86 202487 4208543  
86 471895 4208543  
10 443056 4208542  
53 069744 4208542  
01 923063 4208543  
55 087886 4208546  
75 842930 4208545  
18 929490 4208545  
87 278169 4208549  
68 046521 4208551  
37 663926 4208555  
91 147979 4208558  
01 155469 4208559  
28 511751 4208570  
75 890093 4208575  
60 904921 4208573  
83 299971 4208571  
08 498934 4208565  
24 020470 4208556  
35 787996 4208546  
19 020566 4208542  
12 980994 4208533  
51 585224 4208531  
47 175544 4208519  
27 499370 4208496  
84 541410 4208474  
25 683727 4208464  
42 339466 4208451  
58 396589 4208444  
91 814681 4208429  
91 811708 4208407  
11 010863 4208398  
82 178545 4208393  
52 161753 4208388  
69 381295 4208385  
17 325625 4208382  
91 522610 4208388  
74 326052 4208393  
24 402626 4208399  
84 295226 4208401  
13 340190 4208404  
69 963558 4208411  
16 054634 4208422  
29 095003 4208436  
55 583641 4208443  
91 835119 4208450  
57 146547 4208459  
30 393106 4208467  
34 364293 4208474  
57 310152 4208482  
08 002184 4208492  
  
  
  
Polígon Litoral  
  
Vèrtex X Y  
1 854848 4207492  
2 074032 4207488  
3 608565 4207502  
4 474152 4207520  
5 214655 4207532  
6 480092 4207602  
7 193415 4207611  
8 698333 4207663  
9 474514 4207697  
54 475386 4207726  
21 865069 4207745  
84 546313 4207779  
43 502790 4207757  
48 748472 4207774  
20 204735 4207786  
52 415832 4207805  
73 449047 4207874  
85 779166 4207932  
46 583678 4207980  
08 079691 4208006  
21 007597 4208093  
49 320706 4208121  
98 275236 4208168  
48 997776 4208215  
35 279709 4208202  
12 184695 4208211  
77 023765 4208315  
46 845334 4208350  
27 618138 4208367  
44 891195 4208384  
03 685079 4208473  
84 749873 4208531  
27 608996 4208542  
56 341014 4208558  
90 171812 4208570  
24 896424 4208620  
48 290620 4208666  
62 040482 4208688  
04 704869 4208707  
10 178707 4208740  
98 177097 4208747  
56 215862 4208831  
70 030944 4208886  
16 765595 4208907  
26 535907 4208926  
08 697172 4208966  
47 749765 4209006  
34 541575 4209051  
21 513507 4209012  
  
  
  
Entre els vèrtexs 49 i 1 el límit es correspon amb la línia de costa.  
  
Superfície projectada: 9,02 ha (polígon Torre del Moro 0,43 ha i polígon Litoral 8,59 ha)  
Terme municipal: Torrevieja  
Titularitat:  
- Polígon Torre del Moro: zona verda ubicada en parcel·la propietat de l'Ajuntament de Torrevieja (Sector E-1)  
- Polígon Litoral: domini públic maritimoterrestre.  
Espècies prioritàries: Helianthemum caput-felis.  
Unitats de vegetació prioritàries:  
- Penya-segats amb vegetació de les costes mediterrànies amb Limonium spp. endèmics, Crithmo - elichrysetum decumbentis (codi Natura 2000: 1240)  
- Matolls termomediterranis i preestèpics, Sideritido littoralis - Helianthemetum capiti-felicis i Chamaeropo - Rhamnetum lycioidis (Codi Natura 2000: 5330).  
Pla de gestió  
Actuacions de conservació:  
- Establiment de cartell informatiu amb recomanacions.  
- Recol·lecció periòdica de llavors d'Helianthemum caput-felis i depòsit en banc de germoplasma.  
- Georeferenciació i cens d'Helianthemum caput-felis.  
- Eliminació progressiva d'espècies exòtiques invasores.  
- Restauració de zones per mitjà de revegetació amb Helianthemum caput-felis i altres espècies dels hàbitats d'interés.  
Limitacions d'ús:  
Queda prohibida qualsevol actuació urbanística en la zona, tant en la part terrestre (passejos marítims, urbanitzacions, etc.) com en la part marítima (ports esportius, instal·lacions d'oci marítim, etc.) que afecte les poblacions de les espècies mencionades.  
  
  
Microreserva: Pla del Tramussar  
Límits: la microreserva queda delimitada pel polígon els vèrtexs del qual tenen les següents coordenades (UTM, fus 30, dàtum ETRS89):  
  
  
Vèrtex X Y  
1 517878 4288206  
2 854017 4288389  
3 812332 4288549  
4 045674 4288915  
5 806448 4289112  
6 392897 4289072  
7 921722 4288962  
8 656087 4288757  
9 507694 4288470  
11 248648 4288230  
  
  
  
Superfície projectada: 19,96 ha.  
Terme municipal: el Camp de Mirra.  
Titularitat: forest de l'Ajuntament del Camp de Mirra AL-3020, número 101 del Catàleg de Forests d'Utilitat Pública, La Replana.  
Espècies prioritàries: Lupinus mariae-josephae.  
Unitats de vegetació prioritàries:  
Prats calcaris càrstics o basòfils de l'Alysso - Sedion albi, Sedetum micrantho-sediformis (Codi Natura 2000: 6110\*).  
Pla de gestió  
Actuacions de conservació:  
Establiment de cartell informatiu amb recomanacions.  
Recol·lecció periòdica de llavors de Lupinus mariae-josephae i depòsit en banc de germoplasma.  
Georeferenciació i cens de Lupinus mariae-josephae.  
Limitacions d'ús:  
En cas que es detecte afecció per brostejada a les espècies d'interés, es procedirà a la regulació de l'activitat ramadera.  
  
Microreserva: Racó Ample  
Límits: la microreserva queda delimitada pel polígon els vèrtexs del qual tenen les següents coordenades (UTM, fus 30, dàtum ETRS89):  
  
  
Vèrtex X Y  
1 111825 4287010  
2 592143 4287023  
3 980509 4287460  
4 030404 4287523  
5 254818 4287319  
6 063866 4287203  
  
  
  
Superfície projectada: 10,16 ha.  
Terme municipal: el Camp de Mirra.  
Titularitat: forest de l'Ajuntament del Camp de Mirra AL-3020, número 101 del Catàleg de Forests d'Utilitat Pública, La Replana.  
Espècies prioritàries: Callipeltis cucullaria.  
Unitats de vegetació prioritàries:  
Prats calcaris càrstics o basòfils de l'Alysso - Sedion albi, Sedetum micrantho-sediformis (Codi Natura 2000: 6110\*).  
Pla de gestió  
Actuacions de conservació:  
Establiment de cartell informatiu amb recomanacions.  
Recol·lecció periòdica de llavors de Callipeltis cucullaria i depòsit en banc de germoplasma.  
Georeferenciació i cens de Callipeltis cucullaria.  
Reforçament poblacional de Callipeltis cucullaria per mitjà de sembra de llavors.


Còpia Permalink ELI